|  |
| --- |
| Hjelm |
| Venstrearm | Kropp | Høyrearm |
| Bukser |
| Sokker |
| **Hjemmedrakt** |

**Vålerenga Trolls** er et amerikansk fotballag i Oslo. Laget ble grunnlagt i 1983 under navnet **Oslo Killer Bees**, av en kameratgjeng fra Lambertseter og Oppsal, som senere ble til **Oslo Trolls** før man sluttet seg til Vålerengens Idrettsforening. Laget er dermed det eldste av sitt slag i Norge. Det spiller normalt sine hjemmekamper på Jordal kunstgressbane i Oslo, men har under byggingen av nye Jordal Amfi i hovedsak spilt kamper på Frogner stadion.

I 2020-sesongen spiller Vålerenga Trolls i Eliteserien, som ett av fem lag.

Senior
------

Det første offisielle NM ble holdt i 1986, og Trolls vant de fire første årene, før tre år der erkerivalen Oslo Vikings tok gullet. Trolls hadde sin andre storhetstid på 90-tallet, og vant NM i årene 1993-1997. I denne perioden gikk klubben også inn i Vålerenga.

I 1998 mistet laget en rekke spillere, og tapte NM-gullet til Oslo Vikings igjen. Så fulgte et par oppbyggingsår der klubben måtte bygges opp fra bunnen av. Det skulle gå tre NM-finaler uten at Trolls var representert, og enda en uten gull, før pokalen endelig kunne "hentes hjem" etter 2003-sesongen. Dette var klubbens 10. NM-gull på seniornivå, mer enn noen andre lag i Norge.

Etter 2005-sesongen kom klubbens andre store generasjonsskifte. En del spillere ga seg, og den påfølgende sesongen ble en trist affære med en rekke store tap, både i den norske serien og i Europa-cupen. I 2007 valgte klubben å stille i andredivisjon for å bygge opp laget igjen, og endte til slutt som nummer tre i denne serien. I 2008 fortsatte gjenoppbyggingen som på sikt ønsket få Trolls tilbake i toppen igjen. I 2009 stilte Trolls i 1. Divisjon, gruppe B, og ble nummer 5 i serien.

I 2010 ble for første gang er en trener og sportslig leder ansatt på heltid, noe som resulterte i en 3. plass i serien. I sluttspillet endte det med tap i semifinalen mot Eidsvoll 1814s, som senere vant NM-gullet. I 2011 ble det 2. plass i serien, og nytt tap mot Eidsvoll i semifinale. 2012 ble et nedgangsår, med nest siste (6.) plass i serien. Derfor valgte man i 2013 på ny å gå ned i 2. divisjon, hvor Trolls vant samtlige seriekamper.

I perioden 2014-2019 har Vålerenga Trolls etablert seg som klubb på øverste nivå, i det som fra 2015 har blitt hetende Eliteserien. Herfra har man i hovedsak ligget på nedre halvdel av tabellen i normalserien, med tap i NM-semifinale i 2016 og 2017 - begge mot Oslo Vikings, som også vant NM samme år. I 2018 gikk Trolls til semifinale etter seier mot Kristiansand Gladiators i kvartfinale, mens i 2019 endte sluttspillet med tap mot Sarpsborg Olavs Menn i kvartfinale.

Fra 2015 til 2017 hadde man i tillegg til Elitserie-lag, et andrelag i 2. divisjon (nå nivå 3). Her ble klubben i 2015 nummer 2, i 2016 nummer 7. I 2017 ble Vålerenga Trolls 2 seriemester i 2. divisjon, med 6 av 6 seire og 180 poeng (mot 25 innslupne).

Junior
------

Trolls satser aktivt på juniorspillerne sine. Det første NM for U19 ble avholdt i 1994, og det første U16-NM i 2001. Vålerenga Trolls har totalt 10 U19-gull og 4 U16-gull. 

Vålerenga Trolls var også i noen år den eneste klubben som drev med fotball på U13-nivå i Norge, inntil da det høsten 2007 for første gang ble avviklet en offisiell turnering for dette alderstrinnet. Trolls, Hamar Ruins og Eidsvoll 1814s stilte lag, men i 2008 var det kun Trolls og 1814’s som stilte. I 2009 deltok tre lag: Trolls, 1814s og Oslo Vikings. Fra 2010 var det ny aldersinndeling; U14. Trolls vant serien som besto av tre lag, Trolls, Oslo Vikings og Kristiansand Gladiators.

Trolls' siste NM-gull ble vunnet av U17-laget i 2019, hvor de slo Åsane Seahawks 28-14 i finalen. De avsluttet året med en Record på 4–2. MVP i finalen var Wide Reciever og Defensive Back Albin Lederhilger. Lagets kapteiner var Jørgen Thingwall Færgestad, med draktnummer 5, Sverre Nordby med draktnummer 1, Albin Lederhilger med draktnummer 19 og Nils Erling Larsen med draktnummer 76.

Damer
-----

Stiftet i 2014.
Trolls sitt damelag var de første i Norge til å vinne en uoffisiell serie for damer i 2015. I 2016 gjentok de suksessen og vant en pokal. De påfølgende årene har det ikke vært nok lag i resten av Norge til å stille en serie. Trolls vant den første utgaven av Womens Open som ble arrangert i 2017, men måtte samarbeide med andre norske lag for å få til en kamp i 2018. De spilte en liten stund som et samlet Norgeslag under navnet WAFN Valkyries.

Cheerleading
------------

Cheerleading startet Trolls med i 1997, og laget har vært representert i NM hvert år siden, uten å ha nådd helt til topps foreløpig.

NM-gull gjennom tidene
----------------------

**Senior:**
1986-1989, 1993-1997, 2003

**U19:**
1996-1997, 1999-2001, 2009, 2011, 2013, 2014, 2015, 2016, 2017

**U16:**
2003-2004, 2008, 2011

Eksterne lenker
---------------

* Vålerenga Trolls
* Norges Amerikanske Idretters Forbund, Amerikansk Fotball
* Hjemmeside til Noaff (web-arkiv)

| * v
* d
* r
Vålerengens Idrettsforening |
| --- |
| Lag | 
* VIF fotball:
	+ herrer og damer
* Vålerenga Håndball
* Vålerenga Ishockey
* Vålerenga Trolls

 |
| Arenaer | 
* Jordal Amfi
* Nye Jordal Amfi
* Jordal Idrettshall
* Jordal Idrettspark
* Valle Hovin Kunstgress
* Vallhall Arena
* Intility Arena

 |
| Annet | 
* Klanen
* «Vålerenga kjerke»
* Vålerenga mot rasisme

 |

| * v
* d
* r
Amerikansk fotball i Norge |
| --- |
| Norgesmesterskap | 
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023

 | Norges flaggamerikansk fotball |
| Eliteserien | 
* Eidsvoll 1814s
* Kristiansand Gladiators
* Oslo Vikings
* Sarpsborg Olavs menn
* Vålerenga Trolls

 |
| Dameserien | 
* Fredrikstad Queens
* Haugesund Hurricanes
* Vålerenga Trolls

 |
| 1. divisjon | 
* Gjøvik Swans
* Lillestrøm Starfighters
* Nidaros Domers
* Sand Falcons
* Tønsberg Raiders

 |
| 2. divisjon | 

|  |  |
| --- | --- |
| Avd. 1 | 
* Fredrikstad Kings
* Gjøvik Swans 2
* Lillestrøm Starfighters 2
* Nidaros Domers
* Oslo Vikings 2
* Sula

 |
| Avd. 2 | 
* Haugesund Hurricanes
* Kolbotn Hunters
* Sand Falcons 2
* Tønsberg Raiders 2
* Åsane Seahawks

 |

 |
| U19 | 
* Eidsvoll 1814s
* Kristiansand Gladiators
* Lillestrøm Starfighters
* Oslo Vikings
* Sand Falcons
* Vålerenga Trolls
* Åsane Seahawks

 |
| U17 | 
* BVH Ironmen
* Eidsvoll 1814s
* Oslo Vikings
* Sand Falcons
* Vålerenga Trolls
* Åsane Seahawks

 |
| U15 | 
* BVH Ironmen
* Eidsvoll 1814s
* Oslo Vikings
* Sand Falcons
* Vålerenga Trolls

 |
| Universitetslag | 
* BI Cleavers
* Janus Pandemics
* NHHI
* Nidaros Domers
* UiSi Team Hytech

 |
| Andre lag | 
* AFC Show
* Grenland Grizzlies
* Hamar Ruins
* Kvernbit
* Kongsvinger Fortress
* Levanger Wolfpack
* Moss Pirates
* Namdal Lumberjacks
* Os Wolverines
* Ålesund Phoenix

 |